suceava.online

Luxul dantelei
2026-02-18 - 2026-04-15 | Muzeul de Istorie Suceava
În perioada 18 Februarie 2026 – 15 Aprilie 2026, la Muzeul de Istorie Suceava va avea loc expoziția Luxul dantelei.

Provenită din nordul Italiei și din Flandra, căutată de regalitate și râvnită de aristocrația europeană încă de la originile sale din secolul al XVI-lea, regăsită atât în garderoba masculină, cât și în cea feminină până în ultimele decenii ale secolului al XVIII-lea, dantela — această țesătură ornamentală luxoasă — a cunoscut o remarcabilă diversitate de tipuri și tehnici. Încă de la apariție, arta dantelei a exprimat mai mult decât un simplu stil: a reflectat o stare de spirit și a conturat, în timp, o istorie culturală strâns legată de evoluțiile modei. Specificitatea sa, ca domeniu al artei decorative, a constat în completarea vestimentației claselor înstărite și în înfrumusețarea acesteia printr-o notă aparte de eleganță, transparență și fluiditate.
Pornind de la țesătura tradițională realizată manual, cu acul sau cu ciocănelele, până la cea parțial executată la mașină și, mai târziu, la o industrie complet mecanizată, expoziția dezvăluie una dintre cele mai ample prezentări de dantele europene din colecțiile muzeului ploieștean. Obiectele expuse datează dintr-un interval de timp cuprins între jumătatea secolului al XIX-lea și primele decenii ale secolului al XX-lea, o perioadă marcată de încrederea nelimitată în progresul tehnologic al industriei mecanice, dar și de renașterea și popularitatea dantelei realizate manual.
Sunt prezentate nouă siluete feminine îmbrăcate în ținute rafinate, exemple emblematice ale tehnicilor de realizare a dantelei, precum și accesorii care redau codurile sofisticate ale modei: batiste, evantaie, gulere, umbrele, poșete și bijuterii. O parte dintre dantele sunt expuse liber, iar altele sunt încadrate în rame, fiecare piesă oferind vizitatorilor o dovadă a măiestriei și dedicării creatorilor din acest domeniu. Dantela italiană executată cu acul din fir de in, renumită pentru punctul venețian, grenadina lucrată cu ciocănele în stil Chantilly, de proveniență franceză, tipurile de dantele Bruges, Bruxelles și Duchesse, specifice Belgiei, sau eleganta Bedfordshire, realizată cu fir continuu în Anglia, sunt doar câțiva martori ai unui trecut definit prin grandoare și distincție.
Vernisajul expoziției va avea loc miercuri, 18 Februarie 2026, începând cu ora 15:00.

167 ani
2026-03-17 - 2026-06-18 | Liceul Tehnologic Ion Nistor (Vicovu de Sus)
În perioada 17 Martie 2026 – 18 Iunie 2026, la Liceul Tehnologic Ion Nistor din Vicovu de Sus va avea loc expoziția foto-documentară

Paște în Bucovina (2026)
2026-03-20 - 2026-05-02 | județul Suceava
În perioada 20 Martie 2026 – 2 Mai 2026, în județul Suceava va avea loc Paște în Bucovina.

Program

De Paște, prin Bucovina
2026-03-27 - 2026-05-24 | Muzeul de Istorie Siret – Memorialul Holocaustului Evreilor din România
În perioada 27 Martie 2026 – 24 Mai 2026, la Muzeul de Istorie Siret – Memorialul Holocaustului Evreilor din România va avea loc expoziția De Paște, prin Bucovina.

Europa, un continent, o mie de culori!
2026-04-01 - 2026-04-14 | Galeria de Artă Zamca (Suceava)
În perioada 1-14 Aprilie 2026, la Galeria de Artă Zamca din Suceava va avea loc expoziția de grafică Europa, un continent, o mie de culori!.

Expoziția este realizată de elevii Liceului Teoretic Filadelfia din Suceava.
Expoziția propune o incursiune vizuală în diversitatea culturală și simbolică a spațiului european, surprinsă prin lucrări de grafică pline de expresivitate, imaginație și sensibilitate artistică. Prin culoare, formă și compoziție, tinerii artiști oferă o perspectivă creativă asupra ideii de unitate în diversitate, transformând expoziția într-un spațiu al dialogului vizual și al identităților multiple.
Lucrările reunite în această expoziție reflectă nu doar talentul și originalitatea elevilor participanți, ci și capacitatea artei de a construi punți între culturi, valori și sensibilități. Fiecare compoziție devine astfel o invitație la reflecție asupra frumuseții diferențelor care definesc continentul european.
Invitat special: Antoniu Alexandru Flandorfer.
Curator: Mihai Pânzaru PIM.
Critic de artă: Delia Ioana Leizeriuc.
Organizator: Petru Vasile Gafiuc.
Vernisajul expoziției va avea loc marți, 17 Martie 2026, începând cu ora 11:00.

REintegrarea memoriei între arhivă și actualitate
2026-04-01 - 2026-04-30 | Muzeul de Etnografie Samuil și Eugenia Ioneț (Rădăuți)
În perioada 1-30 Aprilie 2026,la Muzeul de Etnografie Samuil și Eugenia Ioneț din Rădăuți va avea loc expoziția REintegrarea memoriei între arhivă și actualitate.

Salonul de primăvară
2026-04-01 - 2026-04-30 | Universitatea Ștefan cel Mare Suceava (USV)
În perioada 1-30 Aprilie 2026, la Universitatea Ștefan cel Mare din Suceava va avea loc expoziția Salonul de primăvară.

Expun: Loredana Axinte, Genoveva Bogdan, Sorin Bargaoan, Mihaela Crăciun, Ligia Dumitru, Maria Ionela Frăsinaru, Cristina Iuliana Iacob, Ana Maria Ovadiuc – Amo, Eduard Pavel, Ioana Cezara Poiată, Marina Pișta, Claudia Prelipcean, Alexandra Palagheanu, Leonard Adrian Melisch, Brândușa Mateș Stanciu, Ovidiu Stanciu, Alexandra Țibu, Mihai Varzari, Alexia Mihaela Alexinschi și Micsandra Vraci.
Vernisajul expoziției va avea loc joi, 2 Aprilie 2026, începând cu ora 17:00.

Doina Mihăilescu - Crinii mărturiei
2026-04-02 - 2026-05-03 | Muzeul de Istorie Suceava
În perioada 2 Aprilie 2026 – 3 Mai 2026, la Muzeul de Istorie din Suceava va avea loc expoziția de pictură Crinii mărturiei semnată de Doina Mihăilescu.

Expoziția reunește 30 de lucrări de pictură, realizate în tehnici variate, precum ulei pe pânză și tehnici mixte (ulei, tempera, foiță de aur pe pânză sau combinații de tempera și tușuri colorate pe hârtie manuală japoneză). Tema centrală a expoziției este crinul – simbol cu profunde valențe spirituale și estetice.
Demersul artistic este dedicat Reginei Maria, personalitate marcantă a istoriei României, cunoscută pentru pasiunea sa pentru flori, în special pentru crini, pe care i-a valorificat atât în creația plastică, cât și în scrierile sale, inclusiv în volumul „Crinul vieții”.
Născută la 29 ianuarie 1953, la Reșița, Doina Mihăilescu este absolventă a Academiei de Arte Plastice „Nicolae Grigorescu”, Facultatea de Arte Decorative, Secția Tapiserie. Deține titlul de doctor în Arte Vizuale și a desfășurat o activitate didactică remarcabilă timp de 28 de ani ca profesor universitar la Universitatea de Vest din Timișoara, în cadrul Facultății de Arte și Design, Catedra Conservare–Restaurare–Pictură. Este membră a Uniunii Artiștilor Plastici din România – Filiala Timișoara și expert restaurator în pictură pe lemn, atestat de Ministerul Culturii.
De-a lungul carierei sale, artista a participat la numeroase expoziții personale și colective, atât în țară, cât și în străinătate, fiind distinsă, între altele, cu Premiul I la expoziția de pictură bizantină din Los Angeles, în anul 2000.
Expoziția este însoțită de un catalog publicat la Editura „ Karl A. Romstorfer” a Muzeului Național al Bucovinei.
Vernisajul expoziției va avea loc joi, 2 Aprilie 2026, începând cu ora 13:00.
Prezintă: Narcis Dorin Ion și Constantin Emil Ursu

Târgul de Paști (2026)
2026-04-03 - 2026-04-08 | Shopping City Suceava
În perioada 3-8 Aprilie 2026, la Shopping City Suceava va avea loc Târgul de Paști.

Meșteri populari și ateliere demonstrative de încondeierea ouălor.

Arta sfântă a celor mici
2026-04-06 - 2026-04-08 | Galeria de Artă Zamca (Suceava)
În perioada 6-8 Aprilie 2026, la Galeria de Artă Zamca din Suceava va avea loc expoziția de pictură Arta sfântă a celor mici.

Expoziția reunește lucrările preșcolarilor participanți la concursul „Icoana prin ochi de copil – Culori și cântece religioase”, desfășurat în cadrul proiectului educațional județean „Inimioare cu aripioare”. Prin inocență, sinceritate și culoare, micii artiști oferă o perspectivă autentică asupra spiritualității, transformând arta într-o formă pură de exprimare a sufletului.
Curator: Mihai Pânzaru PIM.
Critic de artă: Delia Ioana Leizeriuc.
Organizator: Petru Vasile Gafiuc.
Vernisajul expoziției va avea loc marți, 7 Aprilie 2026, începând cu ora 15:00.

Atelierul iepurașului
2026-04-06 - 2026-04-09 | Iulius Mall Suceava
În perioada 6-9 Aprilie 2026, între orele 17:00 și 19:00, la Iulius Mall Suceava va avea loc Atelierul iepurașului.

Mircea Bunescu - Ataraxie
2026-04-06 - 2026-05-08 | Biblioteca Municipală Eugen Lovinescu (Fălticeni)
În perioada 6 Aprilie 2026 – 8 Mai 2026, la Biblioteca Municipală Eugen Lovinescu Fălticeni va avea loc vernisajul expoziției Ataraxie semnată de Mircea Bunescu.

Curator: Teodor Brădățanu.
Invitați: Ioan Stancu, Camelia Sadovei, Raluca Georgeta Schipor Baban și Loredana Mihaela Ceică.
Vernisajul expoziției va avea loc marți, 21 Aprilie 2026, începând cu ora 16:00.
